התארחנו 6 לילות בדירה. מיקום נהדר, בלב שכונת מונטי, קרוב לקולוסיאום והמון מסעדות. כמה בלוקים ליד יש מכולת. הדירה משופצת ונקייה. כשהגענו החימום פעל בהתאם לקור של נובמבר. בשירותים אין חלון אבל יש וונטה (מתקן אוורור) מצויין שעשה את העבודה. שימו לב שיש כמה גרמי מדרגות לעלות כדי להגיע לדירה. בגלל המיקום המרכזי ליד פאבים ומסעדה, וגם כי הדירה היא חלק מקומפלקס דירות צפוף, יש רעש בשעות הערב והלילה. בדרך כלל אחרי 23:30 הרעש נרגע, אך אם ישנים שינה קלה אפשר להתעורר במהלך הלילה מרעשים שונים מהרחוב ומהדירות הצמודות. המיטה היתה נוחה אך אפשר לשים לב שהמזרן מעוקל כך שמרכז המיטה שקוע יותר מהחלקים החיצוניים, ואחרי כמה לילות זה יכול להתחיל להפריע.